Ísland mætir Austurríki í dag í fyrri leik umspilsins um sæti á HM í handbolta á næsta ári. Austurríki er hættulegur andstæðingur segir Guðmundur Guðmundsson landsliðsþjálfari.
Ísland og Austurríki mætast tvisvar í þessu umspili. Í Bregenz í Austurríki í dag og á Ásvöllum í Hafnarfirði á laugardag. Það lið sem hefur betur í einvíginu kemst á HM í janúar sem fram fer í Svíþjóð og Póllandi. Íslenska liðið kom saman til æfinga í Bregenz á mánudag segir Bjarki Már Elísson, vinstri hornamaður íslenska liðsins, að hópurinn vilji ólmur komast á næsta stórmót eftir gott gengi á EM í janúar.
sagði Guðmundur Guðmundsson, en áður var rætt við Bjarka Má Elísson. Guðmundur hefur valið þá 16 leikmenn sem verða á skýrslu í dag en utan hóps eru þeir Daníel Þór Ingason og Haukur Þrastarson. Leikur Íslands og Austurríkis hefst klukkan fjögur í dag en upphitun í HM stofunni hefst klukkan 15:40 í beinni á RÚV.
Real Madrid og Villareal komust í gær í undanúrslit Meistaradeildar karla í fótbolta. Real Madrid mætti Chelsea í seinni leik liðanna og þrátt fyrir 3-2 tap gegn Lundúnarliðinu dugði það Madrídingum til að komast í undanúrslit. Real vann fyrri leikinn í Madríd 3-1 og einvígið því samanlagt 5-4. Á sama tíma gerðu Bayern Munchen og Villareal 1-1 jafntefli en þar sem Villareal vann fyrri leikinn 1-0 eru þeir spænsku komnir í undanúrslit. Átta liða úrslitum keppninnar lýkur í kvöld með seinni leikjum Atletico Madríd og Manchester City annars vegar og svo Liverpool og Benfica hins vegar. City er 1-0 yfir í sínu einvígi gegn Atletico og Liverpool 3-1 yfir gegn Benfica.

Ísland og Austurríki mætast í dag í fyrri umspilsleik liðanna um sæti á HM í handbolta sem fram fer í Svíþjóð og Póllandi á næsta ári. 